Anne Baastrup (SF), 2012-02-02:
Jeg vil ikke bruge min tid på at gennemgå lovforslaget, for det er jo blevet gennemgået.
Jeg vil bruge min tid på lige at dvæle lidt ved, hvad det var, der skete sidste år ved den her tid.
I august måned forrige år kom der på baggrund af de høringssvar, der var kommet ind, et udkast til et lovforslag, og det lå og lå i ministeriet.
Først et godt stykke inde i folketingssamlingen, i 2010, kom lovforslaget til behandling.
Stort set samtidig dermed kom de involverede parter med et forslag til, hvordan man kunne løse den konflikt, der var åbenbar, og vi gik til konferencer, og vi gik til høringer, og vi brugte rigtig, rigtig lang tid på at snakke os ind på parternes problemstillinger og prøvede at finde ud af, hvordan det så ud med pengene.
Så pludselig en dag kom der et ændringsforslag.
Det ændringsforslag ville jeg sammen med hr. Benny Engelbrecht lige tænke lidt over.
Så kom Danske Busvognmænd og fortalte, at det så i øvrigt ville smadre store dele af deres branche, fordi der ikke var nogen overgangsordning – der var ingenting.
Så puttede man en overgangsordning ind på 4 år, men det betød alligevel, at der var mange, der ville miste det, de havde investeret, fordi de afskrev over en 6-års-periode.
Så betroede jeg bl.a. højrefløjen i Trafikudvalget, at når vi vandt valget, ville vi genoptage den her sag, fordi loven jo først skulle træde i kraft den 1. januar.
Hvad var svaret?
Den træder i kraft den 1. september med et ændringsforslag, som jeg tror kom til ved tredjebehandlingen.
Hvad var begrundelsen?
Begrundelsen var, at landtaxaerne var ved at dø.
Efter at lovforslaget var blevet vedtaget, havde vi, jeg tror, det var i august, en konference, hvor bl.a. den tidligere transportminister og Venstres ordfører var til stede, og hvor alle i branchen var.
Rigtig, rigtig mange taxabevillinger
Hvis der kommer mange taxabevillinger, er chancen for, at man som f.eks. landtaxa kan tjene nok, meget lille.
Jeg afprøvede så dette argument over for min egen landtaxa, og hun har en meget stor virksomhed, hvor hun transporterer handicappede børn til skole, og hun har ved siden af en EP-tilladelse, og så driver hun i øvrigt sin almindelige taxavirksomhed.
Hun sagde: Hvis det her bliver gennemført fuldt ud, er risikoen for, at jeg bliver nødt til at lukke,
til stede.
Så jeg vil sige, at hr. Kristian Pihl Lorentzen i den grad går op på den store scene, når han siger: Vi, Venstre, er de eneste, der sikrer landtaxaernes overlevelse.
Så jeg troede, at vi sidste år ved den her tid, da vi talte om det her lovforslag omkring EP-tilladelser, OST-tilladelser kommer det til at hedde nu, forbedring af løn- og arbejdsvilkår for de her mennesker, forbedring af miljøet osv., havde en seriøs samtale i Transportudvalget.
Nu synes jeg, at vi i stedet for at skændes om, hvorvidt det her er det rigtige eller det forkerte at lave, skulle indgå i en seriøs dialog om, hvordan vi får forbedret forholdene, således at vi kan sikre, at regionerne har tilstrækkelig med kapacitet, så der er sikkerhed for, at folk kan blive transporteret fra hospitalerne, at kommunerne har tilstrækkelig med persontransport, således at de kan transportere deres ældre og deres handicappede børn, i stedet for at tale os fra hinanden.
Vi renser tæppet, vi starter på en frisk, og så synes jeg, vi skal få en ordentlig tone.